कनेम-बोर्नु साम्राज्य

कनेम-बोर्नु साम्राज्य जिस क्षेत्र में था वह वर्तमान समय में नाइजीरिया, नाइजर, कैमरून, लीबिया और चाड का हिस्सा है। 8वीं शताब्दी के अरबी भूगोलवेत्ता इसे कनेम साम्राज्य के नाम से जानते थे और 1900 तक यह बोर्नु (बोर्नु साम्राज्य) के स्वतंत्र राज्य के रूप में अस्तित्व में रहा।

व्युत्पत्ति
कनेम त्रिपोली और चाड झील क्षेत्र के बीच ट्रांस-सहारा व्यापार मार्ग के दक्षिणी छोर पर स्थित था। इसमें शहरी अभिजात वर्ग के अलावा टेडा-दाज़ा समूह, तौबौ लोगों या बर्बर लोगों की भाषा बोलने वाले खानाबदोश लोगों का एक संघ भी शामिल था। 8वीं शताब्दी में, वहब इब्न मुनब्बीह ने टेडा-टूबू समूह का वर्णन करने के लिए 'ज़ागहवा' शब्द का प्रयोग किया। यह जातीय नाम का सबसे पहला प्रयोग था। 9वीं शताब्दी में अल-ख़्वारिज़्मी ने भी 'ज़गहवा' का उल्लेख किया है। 10वीं शताब्दी में इब्न अल-नादिम ने अपने अल-फ़िह्रिस्त इस शब्द का उल्लेख किया था।

कनेम एक भौगोलिक पारिभाषिक शब्द है जो 'एनेम' से व्युत्पन्न हुआ है जिसका टेडा और कनूरी भाषाओं में अर्थ है - "दक्षिण"। प्रथम सहस्राब्दी में सहारा में भयंकर सूखा पड़ा। इसके परिणामस्वरूप कानेम्बू बोलने वाले लोग दक्षिण में कनेम में चले गए। इनसे ही कनूरी समुदाय बना। कनूरी परम्पराओं के अनुसार ज़घवा राजवंश ने मगुमी नामक खानाबदोशों के एक समूह का नेतृत्व किया था। सहारा के सूखने के कारण दो बस्तियाँ बनीं। एक झील चाड के उत्तर-पूर्व में टेडा-डाज़ा बोलने वाली बस्तियाँ और दूसरी झील के पश्चिम में बोर्नु और हौसालैंड में चाडिक भाषा बोलने वाली बस्तियाँ।

इन्हें भी देखें
 उरर्तु 
 एंडियन सभ्यता
 एब्ला 
 कैरल–सुपे सभ्यता

संदर्भ

बाहरी कड़ियाँ
 अफ़्रीका की कहानी: कानेम-बोर्नो — बीबीसी वर्ल्ड सर्विस
 शासकों की समयरेखा

श्रेणी:साम्राज्य
श्रेणी:प्राचीन इतिहास